Държавен вестник, бр. 88, 2017 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  88
(2) Отчетните и експлоатационните записи 
трябва да са достъпни за инспекторите от 
агенцията, Европейската комисия и от МААЕ 
на хартиен и/или електронен носител.
Чл. 11. (1) Държателите на малки количе-
ства ядрен материал поддържат система за 
контрол и отчет на ядрения материал.
(2) Системата за контрол и отчет по ал. 1 
включва отчетни и експлоатационни записи.
(3) Експлоатационните записи включват, 
където е приложимо:
1. данните, използвани за определяне на 
измененията в количеството и състава на 
ядрения материал;
2. списъка на наличните бройки и тяхното 
местоположение;
3. данните от вземането на проби и анализи 
и изразходване на материали.
(4) Отчетните записи съдържат информация 
за количеството (тегло и брой), вида, формата 
и състава на ядрените материали, както и 
идентификационни номера.
(5) Отчетните записи съдържат:
1. всички изменения в наличността, така 
че регистрираната наличност да може да бъде 
определена по всяко време;
2. всички резултати от измерванията и 
преброяванията, използвани за определяне 
на физическата наличност.
(6) За всяка промяна в наличността се 
посочва датата на изменението, видът на из-
менението и когато изменението е закупуване, 
продажба, трансфер, отдаване за ползване – се 
указва и изпращащата или съответно полу-
чаващата страна.
Раздел ІІ
Регистри
Чл. 12. (1) Лицата по чл. 2, т. 1 поддържат 
регистър/регистри за наличието и движението 
на ядрен материал между отделните точки в 
зоната на материален баланс (ЗМБ) и между 
различните ЗМБ.
(2) Лицата по чл. 2, т. 1, които експлоа-
тират ядрени реактори или съоръжения за 
съхранение на ядрено гориво, водят следните 
регистри за преместването на ядрени мате-
риали между отделните ключови точки на 
измерване (КТИ) в ЗМБ и между различните 
ЗМБ, когато е приложимо:
1. главни отчетни книги (за уран и плуто-
ний) – за регистриране движението на ядрения 
материал към ЗМБ и от нея (за всяка ЗМБ 
се води отделна книга);
2. книга за свежо ядрено гориво (за всяко 
хранилище на свежо гориво поотделно);
3. книга за активната зона на реактора – за 
регистриране на ядрения материал в активната 
зона на всеки реактор;
4. книги (за уран и плутоний) за отработено 
ядрено гориво – за регистриране движението 
на ядреното гориво в басейните за отлежа-
ване на касетите и хранилища за отработено 
ядрено гориво;
5. инвентарна книга на горивните касети 
(по номер, тип и обогатяване) за движение-
то и действителното разположение на всяка 
горивна касета поотделно;
6. отчетна карта на горивната касета, коя-
то съдържа информация за нейната история: 
датата на производство, датата на получаване, 
съдържанието на уран и делящи се изотопи, 
движението в различни КТИ и ЗМБ, коор-
динатите на работа в реактора, отработените 
ефективни денонощия, дълбочината на изга-
ряне и датата на излизане от ЗМБ;
7. книга за регистриране на извозеното от 
държавата отработено ядрено гориво.
Чл. 13. Държателите на малки количества 
ядрен материал водят следните регистри за 
наличие и преместване на ядрени материали:
1. инвентаризационни описи;
2. приходно-разходна книга за отчет, раз-
ходване и движение на ядрените материали.
Раздел IIІ
Информация, предоставяна от лицата по 
чл. 2, т. 1
Чл. 14. (1) Лицата изпращат в агенцията 
на електронен носител копия от отчетните 
доклади, изпратени в Европейската комисия, 
както следва:
1. за първоначално регистрираната на-
личност – съгласно изискванията на чл. 11 
и приложение № 5 от Регламент (Евратом) 
№ 302/2005;
2. за измененията в наличността (ICR) – съ-
гласно изискванията на чл. 12 и приложение 
№ 3 от Регламент (Евратом) № 302/2005;
3. за материалния баланс (MBR) – съгласно 
изискванията на чл. 13 и приложение № 4 от 
Регламент (Евратом) № 302/2005;
4. списъка на физическата наличност 
(PIL) – съгласно изискванията на чл. 13 и 
приложение № 5 от Регламент (Евратом) 
№ 302/2005.
(2) Сроковете за изпращане на копия от 
отчетните доклади в агенцията са сроковете, 
указани за съответните отчетни доклади в 
Регламент (Евратом) № 302/2005.
Чл. 15. (1) Лицата уведомяват агенцията за 
предстоящи планови премествания на ядрен 
материал между две ЗМБ на територията на 
Република България в срок не по-късно от 
15 дни преди преместването.
(2) В случаите, когато се налагат неплано-
ви премествания на ядрен материал между 
две ЗМБ или две КТИ, лицата уведомяват 
агенцията незабавно след възникване на не-
обходимостта от преместването.
Чл. 16. (1) Лицата изпращат в агенцията 
на електронен носител копия от специалните 
доклади, които се изпращат в Европейската 
комисия, при възникване на обстоятелствата, 
посочени в чл. 15 и 22 на Регламент (Евратом) 
№ 302/2005, и изготвени в съответствие с из-
искванията на чл. 14 от Регламент (Евратом) 
№ 302/2005.